wickkiey/tamil-wikipedia-chunked huggingface dataset:
# தோஸ்த் நடவடிக்கை

## தோஸ்த் நடவடிக்கைகள்

### துருக்கியில் மீட்பு நடவடிக்கைகள்

மீட்புப் பணிகள்]]  
துருக்கி நிலநடுக்கத்தின் போது உதவிட வந்த நாடுகளில் முதலாவாக உதவிக்கரம் நீட்டியது இந்தியா என துருக்கி குறிப்பிட்டுள்ளது.நிலநடுக்கம் ஏற்பட்ட 6 பிப்ரவரி 2023 அன்று மாலையே இந்திய மீட்புக் குழுவினர், நிவாரணப் பொருட்களுடன் பாதிக்கப்பட்ட இடங்களில் நிவாரணப் பணிகள் மேற்கொண்டனர். பாதிக்கப்பட்ட அடானா நகரத்திற்கு இந்திய வான்படையின் போயிங் சி-17 குளோப்மாஸ்டர் III வானூர்தி மூலம், நிவாரணப் பொருட்கள், மோப்ப நாய்களுடன் 47 மீட்புப் படையினர் சென்றடைந்தனர்.  
நிலநடுக்கதால் பாதிக்கப்பட்ட மக்களுக்கு மருந்துப் பொருட்கள், உணவு மற்றும் பிற உதவிகளை ஆளில்லாத வானூர்திகள் மூலம் வழங்கினர்.தேசியப் போரிட மீட்புப் படையினர் கட்டிட இடுபாடுகளை அகற்றும் கருவிகளை கருவிகளைக் கொண்டு, கட்டிட இடுபாடுகளில் சிக்கிய மக்களை வெளியே கொண்டு வந்தனர்.  
7 பிப்ரவரி 2023 அன்று இந்திய வான் படை நிவாரணப் பொருட்கள், நகரும் மருத்துவமனை, மீட்புக் குழுவினருடன் மேலும் இரண்டு போயிங் சி-17 குளோப்மாஸ்டர் III வானூர்திகளை துருக்கிக்கு அனுப்பியது.மீட்புக் குழுவினருடன் ஆக்ராவை மையமாகக் கொண்ட இராணுவ மருத்துவமனை மருத்துவர்கள் மற்றும் ஊழியர்களை, உடற்பரிசோதனை கருவிகளுடன் அனுப்பப்பட்டனர்.9 பிப்ரவரி 2023 வரை இந்தியா துருக்கிக்கு 6 போயிங் சி-17 குளோப்மாஸ்டர் III வானூர்திகளில் மீட்புப் படையினர் மற்றும் நிவாரணப் பொருட்கள் அனுப்பியது.  
ஏழாதுவ வானூர்தி, மருத்துவ நிவாரணப் பொருட்களுடன் துருக்கியின் *அடானா* நகரத்தின் வானுர்தி நிலையத்திற்கு 12 பிப்ரவரி 2023 அன்று சென்றடைந்தது.  
துருக்கியின் *இஸ்கென்தெருன்* நகரத்தில் தற்காலிக மருத்துவமனையை நிறுவிய பின்னர், நிவாரண பணிகளை முடித்துக் கொண்டு மருத்துக் குழுவினர் 20 பிப்ரவரி 2023 அன்று இந்தியா திரும்பினர்.
# தோஸ்த் நடவடிக்கை

## தோஸ்த் நடவடிக்கைகள்

### சிரியாவில் மீட்பு நடவடிக்கைகள்

சிரிய உள்நாட்டுப் போர் மற்றும் சிரியா மீதான பொருளாதாரத் தடைகள் காரணமாக சிரியாவுக்கான மீட்புப் பணியில் சிறிது தாமதம் ஏற்பட்டது. இருப்பினும் 8 பிப்ரவரி 2023 அன்று 6 டன் அளவிற்கு அவசர கால மருத்துவ நிவாரணப் பொருட்களுடன் டமாஸ்கஸ் வானூர்தி நிலையத்திற்கு இந்திய வானூர்தி சென்றடைந்தது.  
12 பிப்ரவரி 2023 அன்று இந்திய வான் படையின் சரக்கு விமானங்கள் 23 டன் நிவாரணப் பொருட்களுடன் டமாஸ்மஸ் வானூர்தி நிலையத்திற்கு சென்றது.
# தோஸ்த் நடவடிக்கை

## இதனையும் காண்க

- பேரிடர் மேலாண்மை
- 2023 துருக்கி–சிரியா நிலநடுக்கம்
- தேசியப் பேரிடர் மேலாண்மை ஆணையம்
# தஹி ஹண்டி

**தஹி ஹண்டி** ( **கோபால் கலா** அல்லது **உட்லோற்சவம்** என்றும் அழைக்கப்படுகிறது) என்பது கிருஷ்ணரின் பிறப்பைக் கொண்டாடும் இந்து பண்டிகையான கிருஷ்ண ஜெயந்தியுடன் தொடர்புடைய ஒரு மகிழ்கலைப் போட்டி நிகழ்வு ஆகும்.  
கிருஷ்ண ஜெயந்திக்கு அடுத்த நாள் ஆகஸ்ட் அல்லது செப்டம்பரில் இந்நிகழ்வு நடைபெறும். தயிர் ( *தஹி* ), வெண்ணெய் அல்லது மற்ற பால் சார்ந்த உணவு நிரப்பப்பட்ட ஒரு களிமண் பானையை வசதியான அல்லது உயரமான உயரத்தில் மக்கள் தொங்கவிடுவர். இளைஞர்கள் மற்றும் சிறுவர்கள் குழுக்களை உருவாக்கி, ஒரு மனிதக் கூம்பை உருவாக்கி, பானையை அடைய அல்லது உடைக்க முயற்சி செய்வர். அவர்கள் அவ்வாறு செய்யும்போது, மக்கள் அவர்களைச் சூழ்ந்துகொண்டு, பாடி, இசை வாசித்து, அவர்களை உற்சாகப்படுத்துவர். இது ஒரு பழைய பாரம்பரியமிக்க பொதுக்காட்ச்சியாகும். மிக சமீபத்தில், இந்நிகழ்வு ஊடகங்கள், பரிசுத் தொகை மற்றும் வணிக ரீதியான நல்கைகள் ஆகியவற்றால் விமரிசையாக்கப்பட்டது. சிறுவயதில் கிருஷ்ணர் தனது நண்பர்களுடன் சேர்ந்து கோகுலத்தில் உள்ள வீடுகளில் இருந்து வெண்ணெய் மற்றும் பிற தயிர் மற்றும் பால் உணவுகளை குறும்புத்தனமாக திருடிய கதையை அடிப்படையாகக் கொண்ட நிகழ்வு இதுவாகும். அக்கம்பக்கத்தினர் பானைகளை அவருக்கு எட்டாத உயரத்தில் தொங்கவிடுவதன் மூலம் அவரது குறும்புகளைத் தவிர்க்க முயற்சிப்பார்கள். ஆனால் கிருஷ்ணர் அவற்றை அடைய ஆக்கப்பூர்வமான வழிகளைக் கண்டுபிடிப்பார்.
# தஹி ஹண்டி

## புராணம்

குழந்தைக் கடவுளான கிருஷ்ணரும் அவரது நண்பர்களும் தயிர் மற்றும் வெண்ணெயைத் திருடுவதற்காக அக்கம் பக்கத்து வீடுகளின் கூரையில் தொங்கவிடப்பட்ட பானைகளை உடைக்க மனித பிரமிடுகளை உருவாக்கினர். இது இந்தியாவின் உத்தரபிரதேசத்தில் உள்ள பிருந்தாவனம் என்ற கிராமத்தில் கிருஷ்ணர் வளர்க்கப்பட்ட இடத்தில் நடைபெறும். ஒரு புராணத்தின் படி, ஏராளமான பால் பொருட்கள் இருந்தபோதிலும், தீய மன்னன் கம்சனின் ஆட்சியின் போது குழந்தைகளுக்கு ஊட்டச்சத்து மறுக்கப்பட்டது. ஏனெனில் உற்பத்தி செய்யப்பட்ட பால் பொருட்களை மன்னரே கைப்பற்றினார். கிருஷ்ணர் தனது நண்பர்களுடன் பால் பொருட்களை திருடி, பகிர்ந்து உண்பார். இந்து பாரம்பரியத்தில், கிருஷ்ணர் *மக்கன் சோர்* (வெண்ணெய் திருடன்) என்றும் குறிப்பிடப்படுகிறார்.
# தஹி ஹண்டி

## முக்கியத்துவம் மற்றும் விளக்கம்

மகாராஷ்டிராவில், இக்கொண்டாட்டமானது ஜென்மாஷ்டமி தஹி ஹண்டி ( *தஹி* : தயிர், *ஹண்டி* : மண் பானை) என்ற பெயரில் கொண்டாடப்படுகிறது இது ஒவ்வொரு ஆகஸ்ட் மாதமும் குறிப்பிட்ட நாளில் ஏற்பாடு செய்யப்படுகிறது. நாட்டின் பிற பகுதிகளில் கிருஷ்ண ஜெயந்தி என்று அழைக்கப்படும் பண்டிகை, கிருஷ்ணரின் பிறப்பைக் கொண்டாடும். தஹி ஹண்டி அதன் ஒரு பகுதியாகும். இந்த நிகழ்வில் பால், தயிர், வெண்ணெய், பழங்கள் மற்றும் தண்ணீர் நிரப்பப்பட்டு, ஒரு மண் பானையை உயரத்தில் தொங்கவிடப்பட்டு, ஒரு மனிதக் கூம்பை உருவாக்கி அதை உடப்பதன் மூலம் குழந்தை கிருஷ்ணனின் செயல்களைப் பிரதிபலிக்கிறது. சில சமயங்களில் பரிசுத் தொகையும் பானையில் சேர்க்கப்படுகிறது.  
*கோவிந்தா* (கிருஷ்ணரின் மற்றொரு பெயரும்) அல்லது *கோவிந்தா பதக் என்ற* சொற்கள் இந்த மனிதக் கூம்பை உருவாக்குவதில் பங்குபெறும் மக்களைக் குறிக்கப் பயன்படுத்தப்படுகின்றன. அவர்கள் நிகழ்வு நடக்கும் நாளிலிருந்து சில வாரங்களுக்கு முன்பு குழுக்களாக பயிற்சி செய்கிறார்கள். இந்த குழுக்கள் *மண்டல்கள்* என்று அழைக்கப்படுகின்றன, மேலும் அவை உள்ளூர் பகுதிகளைச் சுற்றிச் செல்கின்று நிகழ்வின் போது முடிந்தவரை பல பானைகளை உடைக்க முயற்சிக்கின்றன. கூம்பை உருவாக்கத்திற்கு ஒருங்கிணைப்பு மற்றும் கவனம் தேவை. மிகக் குறைந்த அடுக்குகள் பெரும்பாலான நபர்களைக் கொண்டிருக்கின்றன. முன்னிருக்கும் அடுக்கு உறுதியானவையாகவும், அதே நேரத்தில் நடுத்தர அடுக்கு வீரர்கள், கீழே உள்ளவர்கள் மற்றும் மற்றவர்கள் தங்கள் தோள்களில் நிற்பவர்களின் மீது கவனம் செலுத்த வேண்டும். வெளிப்புற அடுக்கிலுள்ள தனிநபர்கள் சமநிலையை பராமரிப்பதில் கவனம் செலுத்த வேண்டும். மேலுள்ள கடைசி அடுக்குஇற்கு மெலிதானவர்கள் தேவைப்படுவதால், மேல் அடுக்கில் பொதுவாக ஒரு குழந்தை இருக்கும். பானையை உடைப்பது பொதுவாக பங்கேற்பாளர்கள் மீது அதன் உள்ளடக்கங்கள் சிந்துவதில் முடிவடையும். பாரம்பரியமாக, பார்வையாளர்கள் பங்கேற்பாளர்களைத் தடுக்க தண்ணீரை வீசுவர். மக்கள் மராத்தியில் " *அலா ரே ஆலா, கோவிந்தா ஆலா* " (கோவிந்தாக்கள் வந்துவிட்டார்கள்) என்றும் கோஷமிட்டனர். பிரமிடு உருவாக்கம் பெரும்பாலும் கூட்டம், இசை மற்றும் நடனம் ஆகியவற்றுடன் இருக்கும்.  
ஆந்திரப் பிரதேசம் மற்றும் தெலுங்கானாவில் இந்த விழா உத்லோற்சவம் என்று கொண்டாடப்படுகிறது ( தெலுங்கில் - உட்டி: பானைகளைத் தொங்கவிட ஒரு நார் வலையமைப்பு; உற்சவம்: திருவிழா). புகழ்பெற்ற திருப்பதி வெங்கலாசலபதி கோவிலில், இந்த பழமையான விளையாட்டு நவமி அன்று (கிருஷ்ண ஜெயந்திக்கு அடுத்த நாள்) மிகுந்த உற்சாகத்துடன் கொண்டாடப்படுகிறது. கிருஷ்ண சுவாமி மற்றும் மலையப்ப சுவாமியின் உற்சவ மூர்த்திகள் கோயிலைச் சுற்றி ஊர்வலமாக எடுத்துச் செல்லப்பட்டு, கோயிலுக்கு முன்புறம் உள்ள உத்லோற்சவம் நடைபெறும். உதட்டியைப் பிடிப்பதற்காக குழுக்களாகப் பிரிந்து உள்ளூர் இளைஞர்கள் விளையாடும் விளையாட்டை தெய்வங்கள் பார்த்துக் கொண்டிருப்பார்கள். பரிசுத் தொகையுடன் கூடிய உட்டி எண்ணெய்ப் பொருட்களால் தடவப்பட்ட 25 அடி நீள மரக் கம்பத்தின் முடிவில் தொங்கப்பட்டிருக்கும்.
# தஹி ஹண்டி

## கொண்டாட்டம்

2012 ஆம் ஆண்டில், மும்பையின் தானேயில் நடைபெற்ற தஹி ஹண்டி நிகழ்ச்சியில் ஜோகேஸ்வரியைச் சேர்ந்த ஜெய் ஜவான் கோவிந்த பதக் என்ற *மண்டல் கொண்ட* 9-அடுக்குமனித கூம்பை உருவாக்கி கின்னஸ் உலக சாதனை நிகழ்த்தியது. இதன் முந்தைய சாதனையை 1981 ஆம் ஆண்டு ஸ்பெயின் நிகழ்த்தியிருந்தது. அதே ஆண்டில் இதை அதிகாரப்பூர்வ விளையாட்டாக மாற்றுவதற்கான வாய்ப்பு முன்வைக்கப்பட்டது. இது ஒரு தெரு கொண்டாட்டமாகவே இருக்க வேண்டும் என்று விமர்சகர்கள் கூறினர்.
# தஹி ஹண்டி

## சிக்கல்கள்

இந்த வெகுஜன கொண்டாட்டங்கள் மற்றும் *மண்டலங்கள்* இருப்பதால் போக்குவரத்து நெரிசல் மற்றும் அதிகப்படியான குப்பைக் கழிவுகள் ஏற்படுதல் போன்ற பிரச்சினைகள் ஏற்படுகின்றன. இது ஒலி மாசு பிரச்சினையையும் ஏற்படுத்துகிறது.  
பங்கேற்பது அதிக இறப்பு அபாயத்தைக் கொண்டுள்ளது. 2000 முதல் அதிக போட்டி காரணமாக காயங்களின் எண்ணிக்கை அதிகரித்தது. *ஜர்னல் ஆஃப்போஸ்ட் கிராஜுவேட் மெடிசின்* என்ற பத்திரிக்கையில் 2012 இல் ஒரு அறிக்கை, "தஹிஹண்டி திருவிழாவில் மனிதக் கூம்பு உருவாக்கம் உயிருக்கு ஆபத்தான காயங்கள் ஏற்படுத்தும் ஆபத்து உள்ளது" என்று முடிவு செய்தது. பானையின் உயரத்தைக் குறைத்தல், குழந்தைகள் பங்கேற்பதைத் தடுப்பது மற்றும் பாதுகாப்பு உபகரணங்களைப் பயன்படுத்துவது போன்ற பாதுகாப்பு வழிகாட்டுதல்களை அது பரிந்துரைத்தது.  
2012 இல், 225 க்கும் மேற்பட்ட *கோவிந்தர்கள்* காயமடந்தனர். இதில் ஒருவர் உயிரிழந்தார். இது முந்தைய ஆண்டின் 205ஐ விட அதிகமாகும். மகாராஷ்டிரா அரசு 2014 இல் 12 வயதுக்குட்பட்ட குழந்தைகள் ஹண்டியில் பங்கேற்க தடை விதித்தது. குறைந்தபட்ச வயதை 18 ஆக உயர்த்த வேண்டும் என்றும் பாதுகாப்பு காரணங்களுக்காக கூம்பின் உயரம் 20 அடிக்கு மிகாமல் இருக்க வேண்டும் என்றும் பம்பாய் உயர் நீதிமன்றம் பின்னர் ஆகஸ்ட் மாதம் தீர்ப்பளித்தது.
# தஹி ஹண்டி

## மேலும் பார்க்க

- விநாயக சதுர்த்தி
- ஹோலி
- ரக்சா பந்தன்
- தீபாவளி
# இந்தியாவில் குளிர்கால விளையாட்டுக்கள்

இந்தியாவில் இமயமலைப் பகுதிகளில் குளிர்கால விளையாட்டுக்கள் எப்போதும் நடக்கக்கூடியவையாகும். குல்மார்க், காஷ்மீர் மற்றும் மணாலி ஆகிய இடங்களில் பனிச்சறுக்கு போட்டிகள் ஒவ்வொரு குளிர்காலத்திலும் நடைபெறும். ஜம்மு மற்றும் காஷ்மீர், இமாச்சலப் பிரதேசம், உத்தரகாண்ட் (முன்னர் உத்தராஞ்சல்), சிக்கிம் மற்றும் அருணாச்சலப் பிரதேசம் ஆகிய வட மாநிலங்களில் குளிர்கால விளையாட்டுக்கள் மிகவும் இயல்பானவையாகும். பனிச்சறுக்கு, பனி ரக்பி, பனி சைக்கிள் ஓட்டுதல் மற்றும் பனி கால்பந்து ஆகியவை இந்தியாவில் விளையாடப்படும் குளிர்கால விளையாட்டுக்களில் சில. 1998 முதல் குளிர்கால ஒலிம்பிக்கில் இந்தியா லூஜில் பங்கேற்றாலும் பனிச்சறுக்கு விளையாட்டு இந்தியாவில் மிகவும் பிரபலமானது. இந்திய பண்ட்டீ விளையாட்டு கூட்டமைப்பின் தலைமையகம் இமாச்சலப் பிரதேசத்தில் உள்ள மண்டியில் உள்ளது. எனப்படும் மேம்படுத்தப்பட்ட வடிவத்தில் இன்னும் பெரிய அளவில் இங்கே விளையாடப்படுகிறது.  
சர்வதேச குளிர்கால விளையாட்டு போட்டிகளில் (ஆசிய தங்கம் 2011, ஆசிய வெள்ளி 2009, ஆசிய வெண்கலம் 2008 , ஆசிய வெள்ளி (இரட்டையர்) 2005, ஆசிய வெண்கலம் (ஒற்றையர்) 2005) போட்டிகளில் பதக்கங்களை வென்ற ஒரே இந்தியர் சிவ கேசவன் ஆவார். ஆறு ஒலிம்பிக் விளையாட்டுகளில் கலந்து கொண்டுள்ள அவர், தற்போது 134.4 கிமீ/ம என்ற வேகத்தில் சென்று ஆசிய வேக சாதனையும் படைத்துள்ளார். இந்த சாதனை அவரை ஆசியாவிலேயே அதிவேக மனிதன் என்ற பெருமைக்கு ஆக்கியது  
பனிச்சறுக்கு மலையேறுதல் என்பது பனிச்சறுக்கு விளையாட்டின் மற்றொரு வடிவமாகும், இது பொதுவாக தொலைதூர குளிர் பிரதேச பகுதிகளில் நடத்தப்படுகிறது. பனிச்சறுக்கு வீரர்கள் தேர்வுசெய்யக்கூடிய தொடக்க நிலை மற்றும் இடைநிலை சரிவுகள் உள்ளன. இது ஒரு வகையான வன பனிச்சறுக்கு. தொலைதூர குளிர் பிரதேச பகுதிகளில்இது நடைபெறுவதால் பேக் கன்ட்ரி ஸ்கீயிங் என்றும் அழைக்கப்படுகிறது. இது காஷ்மீரில் 1979 ஆம் ஆண்டில் அறிமுகப்படுத்தப்பட்டது, இரண்டு உள்ளூர் பனிச்சறுக்கு வீரர்களான முஹம்மது யூசுப் மற்றும் மெஹ்ராஜ் தின் ஆகியோர் லிடர் பள்ளத்தாக்குக்கு ஸ்கை-டூரிங் பயணத்தை மேற்கொண்டனர். 1984 ஆம் ஆண்டில் முஹம்மது யூசுஃப் தலைமையிலான 10 சறுக்கு வீரர்கள் அடங்கிய குழு, லிடர் பள்ளத்தாக்கிலிருந்து சிந்து பள்ளத்தாக்குக்கு சன்மௌஸ் கணவாய் வழியாக ஒரு பயணத்தை மேற்கொண்டது. அது இன்னும் சாதனையாகவே உள்ளது. இப்படியாக பயணங்களாக ஆரம்பிக்கப்பட்ட இந்த பனிச்சறுக்கு மலையேறுதல் விளையாட்டு காலப்போக்கில் ஒரு போட்டிபோடும் விளையாட்டாக மாறிவிட்டது. இத்தகைய விளையாட்டுக்கான சாம்பியன்ஷிப் போட்டிகள் ஐரோப்பாவில் தொடர்ந்து நடத்தப்படுகின்றன.
# திப்ராலாந்து

**திப்ராலாந்து** (**Tipraland**), வடகிழக்கு இந்தியாவில் உள்ள திரிபுரா மாநிலத்தில் வாழும் பூர்வகுடிகள் கோரும் தனி மாநிலம் ஆகும். திரிபுரா பழங்குடியினருக்கான தன்னாட்சி மாவட்டங்கள் மற்றும் அதனைச் சுற்றிய பகுதிகளை ஒன்றிணைத்து திப்ராலாந்து எனும் பெயரில் திப்ராலாந்து மாநிலக் கட்சி மற்றும் திரிபுரா பூர்வகுடி மக்கள் முன்னணியினர்தனி மாநிலம் கோருகின்றனர். திரிபுரா மாநிலத்தில் திப்ராலாந்து பகுதி 68% பரப்பளவும், திரிபுரா மக்கள் தொகையில் மூன்றில் ஒரு பகுதி கொண்டது.
# திப்ராலாந்து

## தனி மாநிலக் கோரிக்கைக்கு காரணங்கள்

1947 இந்திய விடுதலை மற்றும் 1971 வங்காளதேச போரின் போது இலட்சக் கணக்கான இந்து சமயம் சார்ந்த வங்காள மொழி பேசும் மக்கள் தற்போதைய வங்காள தேசத்திலிருந்து திரிபுரா பகுதிக்கு அகதிகளாக குடிபெயர்ந்தனர். இதனால் இம்மாநிலத்தின் பூர்வகுடி மக்களை விட, புலம் பெயர்ந்த வங்காள மக்களின் மக்கள் தொகை அதிகரித்துவிட்டதால், வங்காளிகள் திரிபுரா மாநிலத்தை ஆளும் நிலை ஏற்பட்டுள்ளது. எனவே இம்மாநிலத்தின் பூர்வகுடி நிலப்பகுதிகளை, பூர்வகுடிகளான திரிபுரி பூர்வகுடி மக்களே ஆளும் வகையில் திப்ராலாந்து எனும் தனி மாநிலக் கோரிக்கை எழுந்துள்ளது.
# திப்ராலாந்து

## மக்கள் தொகை பரம்பல்

2011ல் திரிபுரா பழங்குடியினருக்கான தன்னாட்சி மாவட்டங்களில் மக்கள் தொகை 12,16,465. அதில் பூர்வகுடி பழங்குடியினர் 10,21,560 (83.4%) ஆகவுள்ளனர்.  
1947 இந்திய விடுதலையின் போது இலட்சக் கணக்கான இந்து சமயம் சார்ந்த வங்காள மொழி பேசும் மக்கள் கிழக்கு பாகிஸ்தான் எனும் தற்போதைய வங்காள தேசத்திலிருந்து திரிபுரா பகுதிக்கு அகதிகளாக குடிபெயர்ந்தனர்.  
1971 வங்காளதேச போரின் போது இலட்சக் கணக்கான இந்து சமய வங்காள மக்கள் திரிபுராவில் புலம்பெயர்ந்தனர்.  
**1951 முதல் 2001 வரை திரிபுராவின் மக்கள் தொகை மாற்றத்தை காட்டும் பட்டியல்**  
| 1931 | 382,450 | 179,123 | 203,327 | 53.16% | 46.84% |  |
| --- | --- | --- | --- | --- | --- | --- |
| 1941 | 513,010 | 256,019 | 256,991 | 50.09% | 49.91% |  |
| 1951 | 639,029 | 401,071 | 237,958 | 37.23% | 62.77% |  |
| 1961 | 1,142,005 | 781,935 | 360,070 | 31.53% | 68.47% |  |
| 1971 | 1,556,342 | 1,105,796 | 450,544 | 28.95% | 71.05% | } |
# கலிங்க ரத்னா விருது

**கலிங்க ரத்னா விருது** என்பது 2007 ம் ஆண்டில் இருந்து புகழ்பெற்ற ஒடியா இலக்கிய அமைப்பான **சரளா சாகித்ய மன்ற**த்தால் நிறுவப்பட்ட ஒரு விருது. தேசிய/சர்வதேச அளவில் கல்வி சம்பந்தப்பட்ட துறையில் குறிப்பிடத்தக்க பங்களிப்பைச் செய்த தகுதிவாய்ந்த ஒடிசா நபருக்கு இது ஆண்டுதோறும் வழங்கப்படுகிறது.  
**ஒடியா மொழியின் தந்தை** என்ற பட்டத்தைப் பெற்ற சரளா தாஸ், ஒடிய மொழி மற்றும் கலாச்சாரத்தை வளப்படுத்தியவர் மேலும் ஒடிய மொழியில் மகாபாரதம் நூலை 15ம் நூற்றாண்டில் அவரது தனித்துவமான நடை மற்றும் மொழியியலில் எழுதியவர் ஆவர். அவரின் இலக்கிய, கலை பெருமைகளை பறைசாற்றும் அமைப்பாக அமைக்கப்பட்டுள்ள சரளா சாகித்ய மன்றம் ஆண்டுதோறும் ஒடிய கல்வி, இலக்கியம், கலை மற்றும் கலாச்சார துறைகளில் சிறப்பாக பங்கேற்றுள்ள தனி நபர்களுக்கோ, கூட்டமைப்பிற்கோ வழங்கும் விருதே இந்த கலிங்க ரத்னா விருதாகும்.  
கலிங்க ரத்னா விருது, சரஸ்வதி தேவியின் ஒரு வெள்ளி சிலை, விருது பதிக்கப்பட்ட செப்புப் தகடு மற்றும் சால்வை ஆகியவைகளைக் கொண்டுள்ளது.
# கலிங்க ரத்னா விருது

## விருது பெற்றவர்கள்

- 2021 - பிஸ்வபூசன் ஹரிசந்தன் ஆந்திர கவர்னரான இவரின் ஒரிய இலக்கியத்திற்கான பங்களிப்பிற்காக இந்திய துணைக் குடியரசுத் தலைவர் எம். வெங்கையா நாயுடுவால் 02.04.21 கட்டாக்கில் உள்ள சரளா பவனில் நடைபெற்ற நிகழ்ச்சியில் வழங்கப்பட்டது.
- 2018 - டாக்டர் திரிலோச்சன் பிரதான்
- 2012 - விஞ்ஞானி. சித்த ரஞ்சன் மிஸ்ரா - ஒடியா கலாச்சாரத்தின் வளர்ச்சிக்கான பத்திரிகை மற்றும் பாரம்பரியதிற்காக ஒடிசா உயர்நீதிமன்றத்தின் முன்னாள் மாண்புமிகு நீதிபதி எம்.பாபண்ணா அவர்களால் டிசம்பர் 12, 2012 அன்று புவனேஸ்வரில் வழங்கப்பட்டது.
- 2011 - ரமாகாந்த் ராத் - ஒரிய இலக்கியத்தில் மிகவும் புகழ்பெற்ற நவீனத்துவக் கவிஞர்களில் ஒருவர்.
# தேசிய புகைப்பட விருதுகள்

கலை, கலாச்சாரம், மேம்பாடு, பாரம்பரியம், வரலாறு, வாழ்க்கை, மக்கள், சமூகம் மற்றும் பாரம்பரியம் போன்ற பல்வேறு அம்சங்களை புகைப்படம் எடுத்தல் மூலம் மேம்படுத்துவதற்கும், தொழில்முறை மற்றும் பொழுதுபோக்கு புகைப்படக் கலைஞர்களை ஊக்குவிப்பதற்கு இந்திய தகவல் மற்றும் ஒலிபரப்பு அமைச்சகத்தின் கீழ் உள்ள பத்திரிகை தகவல் பணியகத்தின் புகைப்படப் பிரிவு ஒவ்வொரு ஆண்டும் **தேசிய புகைப்பட விருதுகள்** என்ற தலைப்பில் விருதுகளை வழங்குகிறது.  
தேசிய புகைப்பட விருதுகள் மூன்று பிரிவுகளாக வழங்கப்படுகின்றன.
- வாழ்நாள் சாதனையாளர் விருது,
- தொழில்முறை புகைப்படக் கலைஞர்களுக்கான விருது மற்றும்
- பொழுதுபோக்கு புகைப்படக் கலைஞர்களுக்கான விருது.  
வாழ்நாள் சாதனையாளர் விருது ரூ. 3,00,000/- ரொக்கப்பரிசினை கொண்டது.  
தொழில்முறை புகைப்படக் கலைஞர்களுக்கான தொழில் வல்லுநர்களுக்கான பிரிவின் கீழ் வழங்கப்படும்
ஆண்டின் தொழில்முறை புகைப்படக் கலைஞர்' விருதுடன் ரூ. 1,00,000/- ரொக்கப்பரிசும், மற்றும் ஐந்து சிறப்புக் குறிப்பு விருதுகளுடன் ரூ. தலா 50,000/-. ரொக்கப்பரிசுமாக ஆறு விருதுகளை கொண்டது. ஒவ்வொரு ஆண்டும் குறிப்பிட்ட கருப்பொருளை மையமாக கொண்டு வழங்கப்படும்,  
பொழுதுபோக்கு புகைப்படக் கலைஞர்களுக்கான, பொழுதுபோக்காளர்களுக்கான பிரிவின் கீழ் ஒரு 'ஆண்டின் பொழுதுபோக்கு புகைப்படக் கலைஞர்' விருது ரூ.75,000/- ரொக்கப் பரிசு மற்றும் ஐந்து சிறப்பு குறிப்பு விருதுகள் தலா ரூ.30,000/- ரொக்கப் பரிசு என ஆறு விருதுகளை கொண்டது. இந்த விருதும் ஒவ்வொரு ஆண்டும் குறிப்பிட்ட கருப்பொருளை மையமாக கொண்டு வழங்கப்படும்,  
விருது வழங்கும் விழாவை தகவல் மற்றும் ஒலிபரப்பு அமைச்சகத்தின் புகைப்படப் பிரிவு ஏற்பாடு செய்துள்ளது.</br>
# தேசிய புகைப்பட விருதுகள்

## வெற்றியாளர்கள்

| 2015 (4வது தேசிய புகைப்பட விருது) | சுரேந்திர ஆர் பட்டேல் | ஸ்வரூப் துதா | சசிகுமார் ராமச்சந்திரன் |  |
| --- | --- | --- | --- | --- |
| 2016 (5வது தேசிய புகைப்பட விருது) | பவன் சிங் | ஜாவேத் அகமது தர் | ஹிமான்ஷு தாக்கூர் |  |
| 2017 (6வது தேசிய புகைப்பட விருது) | ரகு ராய் | கே.கே.முஸ்தபா | ரவீந்தர் குமார் |  |
| 2018 (7வது தேசிய புகைப்பட விருது) | அசோக் தில்வாலி | எஸ்.எல்.சாந்த் குமார் | குர்தீப் திமான் | } |
# இணைய ரத்னா விருதுகள் (எண்ணிம இந்தியா விருதுகள்)

**இணைய ரத்னா** விருதுகள் என்பது மின் ஆளுமைத் துறையில் பல்வேறு மாநிலங்களின் முன்மாதிரியான முன்முயற்சிகளை அங்கீகரிப்பதற்காக மின்னணு மற்றும் தகவல் தொழில்நுட்ப அமைச்சகத்தால் உருவாக்கப்பட்ட ஒரு வகை விருது ஆகும். 2014 க்குப் பிறகு, இது எண்ணிம இந்தியா விருதுகள் என மறுபெயரிடப்பட்டது.  
==குறிக்கோள்
இந்திய மாநில அரசுகள் மற்றும் மத்திய அமைச்சகங்களால் பல மின்-ஆளுமை முன்முயற்சிகள் பொதுச் சேவைகளின் விநியோகம் மற்றும் அணுகலை மேம்படுத்த தொடர்ச்சியான அடிப்படையில் மேற்கொள்ளப்பட்டு வருகின்றன. பல்வேறு இந்திய அரசு நிறுவனங்களால் வழங்கப்படும் தகவல் மற்றும் சேவைகளுக்கான ஒற்றைச் சாளர அணுகல் என்பதால், இந்த முயற்சிகளுக்கு இந்தியாவின் தேசிய இணையதளம் சிறந்த முன்-முடிவை வழங்குகிறது. மேலும் புதுமையான மின் ஆளுமை முன்முயற்சிகளை ஊக்குவிப்பதற்காக, இந்தியாவின் தேசிய இணையதளத்தின் கீழ் **இணைய ரத்னா விருது**கள் நிறுவப்பட்டுள்ளன . இந்த விருதுகள் அத்தகைய முயற்சிகள் பற்றிய விழிப்புணர்வை பரப்புவதை நோக்கமாகக் கொண்டுள்ளன.  
அனைத்து மட்டங்களிலும் உள்ள இந்திய அரசு நிறுவனங்கள் - மைய, மாநில மற்றும் உள்ளாட்சி அமைப்புகள் - எண்ணிம இந்தியா பார்வையை நிறைவேற்ற பல்வேறு முயற்சிகளை தொடர்ந்து மேற்கொண்டு வருகின்றன. அத்தகைய எண்ணிம முன்முயற்சிகளை உருவாக்க மற்றும் செயல்படுத்த உதவும் குழுக்களுக்கு உரிய அங்கீகாரம் வழங்கப்பட வேண்டியும் இவ்விருதுகள் வழங்கப்படுகின்றன.
# இணைய ரத்னா விருதுகள் (எண்ணிம இந்தியா விருதுகள்)

## விருது வகைகள்

- அடிமட்ட அளவில் எண்ணிம முயற்சிகள் - பஞ்சாயத்துகள், உள்ளாட்சிகள், துணை மாவட்டங்கள் மட்டத்தில் விவசாயம், சுகாதாரம், கல்வி, வேலைவாய்ப்பு, தொழிலாளர், திறன் போன்ற களங்களில் எண்ணிம தொழில்நுட்பத்தை எ.கா., AI, Blockchain, Drones, IoT, ML, GIS போன்றவற்றைப் பயன்படுத்தும் முன்முயற்சிகளை அங்கீகரித்தல். இவ்விருதுக்கான விண்ணப்பங்கள் மாவட்ட ஆட்சியரால் அங்கீகரிக்கப்பட வேண்டும். அனைத்து உள்ளாட்சி அமைப்புகள் விண்ணப்பிக்கலாம்.
- குடிமக்களின் எண்ணிம அதிகாரமளித்தல் - உலகளவில் அணுகக்கூடியது, எந்த நேரத்திலும் எங்கும் எண்ணிம புலங்களுடன் ஆதாரங்களுக்கான அணுகல் மற்றும் பங்கேற்பு ஆளுகை மற்றும் எண்ணிம கல்வியறிவு ஆகியவற்றில் ஒத்துழைப்பை மேம்படுத்துதல், மேம்பட்ட வாழ்க்கைக்கு வழிவகுக்கும்.
அனைத்து அரசு நிறுவனங்களும் விண்ணப்பிக்கலாம்.
- எளிதாக வணிகம் செய்வதற்கான எண்ணிம முயற்சிகள் - எண்ணிம முன்முயற்சிகளுக்கான வணிக நடவடிக்கைகளை அமைப்பது, நடத்துவது மற்றும் செயல்படுத்துவதில் நேரம், செலவுகள் மற்றும் முயற்சிகளைக் குறைப்பதன் மூலம் குறிப்பிடத்தக்க தாக்கத்தை உருவாக்குகிறது. ஒற்றை சாளர அனுமதி அமைப்பு, முதலியன. அனைத்து அரசு நிறுவனங்களும் விண்ணப்பிக்கலாம்.
- பொது எண்ணிம தளங்கள் - மத்திய அமைச்சகங்கள், துறைகள் மற்றும் மாநிலங்கள் - பரந்த அளவில் சமூகத்தில் தாக்கத்தை ஏற்படுத்தக்கூடிய பொது எண்ணிம தளங்களை வடிவமைத்தல் மற்றும் செயல்படுத்துவதில் சிறந்து விளங்குதல் (மதிப்பீட்டு அளவுகோல்கள் வடகிழக்கு மாநிலங்களின் முன்முயற்சிகளுக்கு கூடுதல் எடையைக் கொண்டிருக்கலாம்). மத்திய மற்றும் மாநில அளவில் தலா இரண்டு தளங்களை தேர்வு செய்ய பரிந்துரைகள் மதிப்பீடு செய்யப்படும். அரசு நிறுவனங்கள் - மத்திய அமைச்சகங்கள் / துறைகள் & மாநிலங்கள் விண்ணப்பிக்கலாம்.
- சமூகப் பொருளாதார வளர்ச்சிக்கான தரவுப் பகிர்வு மற்றும் பயன்பாடு - அமைச்சகங்கள் / துறைகள் / நிறுவனங்கள், மாநிலங்கள், ஸ்மார்ட் நகரங்கள் மற்றும் ULB கள் மூலம் அரசாங்கத் தரவை மத்திய களஞ்சியத்தில் பகிர்தல், பகுப்பாய்வு, முடிவெடுத்தல், புதுமை, சேவைகள், பொருளாதார மேம்பாடு மற்றும் பொது நலனுக்காக நாட்டில் ஒரு துடிப்பான தரவு சுற்றுச்சூழல் அமைப்பை உருவாக்குதல் (பொதுத் தரவுக்கு அப்பாற்பட்ட தரவு பகிர்வு முயற்சிகள் மற்றும் data.gov.in இல் தரவுத்தொகுப்புகளை வெளியிடுபவர்களுக்கு கூடுதல் முக்கியத்துவம் வழங்கப்படும்). அனைத்து அரசு நிறுவனங்களும் விண்ணப்பிக்கலாம்.
- தொடக்கநிலை வணிகங்களுடன் இணைந்த எண்ணிம முயற்சிகள் - எண்ணிம நிர்வாகத்தை மேம்படுத்துதல் மற்றும்/அல்லது மாற்றியமைத்தல், எண்ணிம சேவைகளின் அனுபவத்தை மேம்படுத்துதல் மற்றும் குடிமக்களின் எண்ணிம அதிகாரமளித்தல், அதாவது எண்ணிம இந்தியா பார்வையை நிறைவேற்றுதல் ஆகியவற்றிற்காக தொடக்கநிலை வணிகங்களுடன் (டிஐபிபி அங்கீகாரம் பெற்றுள்ளது) இணைந்து அரசாங்க நிறுவனங்களின் சிறந்து விளங்குகிறது. தொடக்கநிலை வணிகங்களுடன் இணைந்து செயல்படும் அரசு நிறுவனங்கள் விண்ணப்பிக்கலாம்.
- GIGW & அணுகல்தன்மை வழிகாட்டுதல்களுடன் இணங்கும் சிறந்த இணையம் மற்றும் மொபைல் முயற்சிகள் - எந்தவொரு சாதனத்திலும் சிறந்த உள்ளடக்கம் மற்றும் தடையற்ற அணுகலுடன் உலகளாவிய அணுகலை உறுதி செய்யும் இணையம் மற்றும் மொபைல் முயற்சிகள். அனைத்து அரசு நிறுவனங்களும் விண்ணப்பிக்கலாம்.
# மேற்கு வங்க திரைப்பட பத்திரிகையாளர்கள் சங்கத்தின் சிறந்த துணை நடிகருக்கான விருது

அந்த ஆண்டின் சிறந்த நடிகரை அங்கீகரிப்பதற்காக, மேற்கு வங்க திரைப்பட பத்திரிகையாளர் சங்கத்தின் **சிறந்த துணை நடிகருக்கான விருது**, அதன் வருடாந்திர சங்க விருதுகளின் ஒரு பகுதியாக, மேற்கு வங்க திரைப்பட பத்திரிகையாளர் சங்கத்தால் ஆண்டுதோறும் வழங்கப்பட்டு வருகிறது.
# மேற்கு வங்க திரைப்பட பத்திரிகையாளர்கள் சங்கத்தின் சிறந்த துணை நடிகருக்கான விருது

## வெற்றியாளர்களின் பட்டியல்

| 2017 | ரித்விக் சக்ரவர்த்தி | சாஹேப் பீபி கோலம் |  |
| --- | --- | --- | --- |
| 2018 | கௌசிக் கங்குலி | பிஷோர்ஜன் |  |
| 2019 | அஞ்சன் தத் | உமா |  |
| 2020 | ருத்ரனில் கோஷ் | கேதார | } |
# மேற்கு வங்க திரைப்பட பத்திரிகையாளர்கள் சங்கத்தின் சிறந்த துணை நடிகருக்கான விருது

## போட்டியிட்டோர்

### 2017

- **சாஹேப் பீபி கோலத்திற்கு ரித்விக் சக்ரவர்த்தி**
- சினிமாவாலாவுக்கு அருண் குஹாதகுர்தா
- சுல்பிகாருக்கு தேவ்
- கேலோர் கீர்த்திக்கு ஜிஷு சென்குப்தா
- காவ்டோவுக்கு ராகுல் பானர்ஜி
# மேற்கு வங்க திரைப்பட பத்திரிகையாளர்கள் சங்கத்தின் சிறந்த துணை நடிகருக்கான விருது

## போட்டியிட்டோர்

### 2018

- **பிஷோர்ஜனுக்கு கௌசிக் கங்குலி**
- போஸ்டோவுக்கு பரண் பந்தோபாத்யாய்
- துர்கா சோஹாய்க்கு கௌசிக் சென்
- அசமப்தாவுக்கு பிராத்யா பாசு
- மெஸ்ஸிக்கு ராணா மித்ரா
- சாயா ஓ சோபிக்காக ரித்விக் சக்ரவர்த்தி
# மேற்கு வங்க திரைப்பட பத்திரிகையாளர்கள் சங்கத்தின் சிறந்த துணை நடிகருக்கான விருது

## போட்டியிட்டோர்

### 2019

- **உமாவுக்கு அஞ்சன் தத்**
- ரோங்பெரோங்கர் கோர்ஹிக்காக சோஹம் சக்ரவர்த்தி
- குப்தோதோனர் சந்தனேவில் அர்ஜுன் சக்ரபர்த்தி
- அஹரே மோனில் அடில் ஹுசைன்
- பூபாவில் கமலேஷ்வர் முகர்ஜி
- பாக் போந்தி கேலாவில் சாந்திலால் முகர்ஜி
# மேற்கு வங்க திரைப்பட பத்திரிகையாளர்கள் சங்கத்தின் சிறந்த துணை நடிகருக்கான விருது

## போட்டியிட்டோர்

### 2020

- **கேதாரத்திற்கு ருத்ரனில் கோஷ்**
- மஹாலயாவுக்கு சுபோமோய் சாட்டர்ஜி
- இறுதியாக பலோபாஷாவிற்கு அனிர்பன் பட்டாச்சார்யா
- சுர்ஜோ ப்ரிதிபீர் சார்டிக் கோருக்காக அஞ்சன் தத்
- மஹாலயாவுக்கு ஜிஷு சென்குப்தா
# மேற்கு வங்க திரைப்பட பத்திரிகையாளர்கள் சங்கத்தின் சிறந்த துணை நடிகருக்கான விருது

## மேலும் பார்க்கவும்

- சிறந்த நடிகருக்கான மேற்கு வங்க திரைப்பட பத்திரிகையாளர் சங்க விருது
- சிறந்த நடிகைக்கான மேற்கு வங்க திரைப்பட பத்திரிகையாளர் சங்க விருது
- மேற்கு வங்க திரைப்பட பத்திரிகையாளர் சங்க விருதுகள்
- இந்திய சினிமா
# பிவிஆர் சினிமாஸ்

**பி.வி.ஆர் லிமிடெட்** (பிரியா வில்லேஜ் ரோட்ஷோ லிமிடெட்), **பிவிஆர் சினிமாஸ்** என்ற பெயரில் வணிகம் செய்து வருகிறது. இது ஒரு சங்கிலித் தொடர் திரையரங்களை கொண்ட நிறுவனம் ஆகும். இந்நிறுவனம் இந்தியாவில் அரியானா மாநிலத்தில் குருகிராம் எனும் இடத்தை தலைமையிடமாக கொண்டது. புது டெல்லியில் 1997 ல் சாகேத் எனும் இடத்தில் தனது முதல் திரையரங்கை நிறுவியது. ஏறதாழ 75 நகரங்களில், 173 திரையரங்க வளாகங்களில், 854 திரைகளை இயக்குகிறது.
# 2023 சாவோ பாவுலோ வெள்ளம் மற்றும் நிலச்சரிவு

**2023 சாவோ பாவுலோ வெள்ளம் மற்றும் நிலச்சரிவு** (*2023 São Paulo floods and landslides*) பிரேசில் நாட்டில் 2023 ஆம் ஆண்டு பிப்ரவரி மாதம் 18 ஆம் தேதியன்று நிகழ்ந்தது. இந்த இயற்கைப் பேரிடரில் 48 பேர் கொல்லப்பட்டனர். 2023 ஆம் ஆண்டு பிரேசிலியத் திருவிழாவின் விடுமுறை வார இறுதியில், 24 மணி நேரத்தில் பெய்த 682 மிமீ (26.9 அங்குலம்) என்ற சாதனையளவு மழைப்பொழிவால் இப்பேரிடரை சாவோ பாவுலோ மாநிலம் சந்தித்தது. இதன் விளைவாக சாவோ பாவுலோ மாநிலம் முழுவதும் கொடிய வெள்ளமும் நிலச்சரிவுகளும் ஏற்பட்டன. கொல்லப்பட்ட 48 பேரில் 45 பேர் சாவோ செபாசுடியோவில் இருந்தனர்.
# 2023 சாவோ பாவுலோ வெள்ளம் மற்றும் நிலச்சரிவு

## பின்னணி

சாவோ பாவுலோ மாநிலத்தின் பாதிக்கப்பட்ட பகுதிகள் மலைகளால் சூழப்பட்ட கடலோர சமூகங்களில் அமைந்துள்ளன. பிப்ரவரி 2023 ஆம் ஆண்டின் பிப்ரவரி மாதம் 18-19 தேதிகளில் பிரேசில் நாட்டு கடற்கரையில் குறைந்த காற்றழுத்த தாழ்வுப் பகுதி உருவாகி ஈரமான கரையோரப் பாய்ச்சலைக் கொண்டுவந்தது. இப்பகுதியில் குறிப்பிடத்தக்க மழைப்பொழிவுக்கும் இது வழிவகுத்தது. சாவோ பாலோவின் மலைத்தொடர்கள் குறைந்த உயரத்தில் இருந்து அதிக உயரத்திற்கு காற்று நிறையை நகர்த்தி மழையை அதிகரிக்க உதவின.
2022 ஆம் ஆண்டு பிப்ரவரி மாதம் 15 ஆம் தேதியன்று பெர்டியோகாவில் 24 மணிநேரத்தில் பெய்த 530 மிமீ (21 அங்குலம்) மழையே இதுவரையில் அந்நாட்டின் மிகப் பெரிய மழை பொழிவாக இருந்தது.  
மேலும் பிப்ரவரி 21 அன்று பெய்த மழை நிலைமையை மோசமாக்கியது. பிப்ரவரி 22 மற்றும் 23 தேதிகளில் மேலும் மழை பெய்யும் எனவும் உள்ளூர் வானிலை ஆய்வு மையம் எச்சரித்துள்ளது.
# 2023 சாவோ பாவுலோ வெள்ளம் மற்றும் நிலச்சரிவு

## தாக்கம்

கனமழை பொழிவால் சாவோ பாவுலோ மாநிலம் முழுவதும் நிலச்சரிவுகளும் மண்சரிவுகளும் ஏற்பட்டன. குறிப்பாக சாவோ செபாசுடியோ நகரம் கடுமையாக பாதிக்கப்பட்டது. பிப்ரவரி 21 ஆம் தேதி வரையிலான நிலவரப்படி 44 இறப்புகளை அதிகாரிகள் உறுதிப்படுத்தினர். இவர்களில் 43 பேர் சாவோ செபாசுடியோவையும் மற்றவர் உபாதுபாவையும் சேர்ந்தவர் என்று அறிவிக்கப்பட்டது. ஆறு பேர் படுகாயமும் மேலும் 23 பேர் காயமும் அடைந்தனர். குறைந்தபட்சம் 2,496 பேர் இருந்த இடத்தைவிட்டு இடம்பெயர்ந்தனர் அல்லது வீடற்றவர்களாக மாறினர். சாண்டோசை பெர்டியோகாவுடன் இணைக்கும் மற்றொரு சாலையும் இடிபாடுகளால் தடுக்கப்பட்டது.
# 2023 சாவோ பாவுலோ வெள்ளம் மற்றும் நிலச்சரிவு

## மேற்கொள்ளப்பட்ட நடவடிக்கைகள்

உள்ளூர் அவசரகால மேலாண்மை முகமைகள் விரைவாக நூற்றுக்கும் மேற்பட்ட தீயணைப்பு வீரர்களை தேடல் மற்றும் மீட்பு நடவடிக்கைகளுக்காக அனுப்பி வைத்தன.  
ஆளுநர் டார்சியோ டி ஃப்ரீடாசு பிப்ரவரி மாதம் 20 ஆம் தேதியன்று பாதிப்பிற்குள்ளான ஐந்து நகரங்களுக்கு அவசர நிலையை அறிவித்தார். அன்றைய தினம், பிரேசில் நாட்டின் குடியரசுத்தலைவர் லூயிசு இனாசியோ லூலா டா சில்வா பாதிக்கப்பட்ட பகுதிகளுக்குச் சென்று சாவோ செபசுதியோ மீண்டும் கட்டப்படும் என்று அறிவித்தார். மலையோரங்களில் வசிப்பவர்களை வேறு இடங்களுக்குச் பாதுகாப்பாக செல்லுமாறும் அறிவுறுத்தினார்.
# மகிளா பக்சு

***மகிளா பக்சு*** (*Mahila Paksh*) என்பது மத்தியப் பிரதேசத்தில் உள்ள குவாலியரிலிருந்து இந்தியில் வெளியிடப்படும் இந்தியப் பெண்கள் செய்தித்தாள் ஆகும். பெண்களுக்கு எதிரான குற்றங்கள் முதல் பல்வேறு துறைகளில் பெண்கள் பெற்ற வெற்றி வரையிலான சிக்கல்களையும் பாடங்களையும் உள்ளடக்கிய செய்திகளை இது வெளியிடுகிறது. இந்த செய்தித்தாள் சிறீவசுதவா குடும்பத்தினரால் வெளியிடப்பட்டது. ஆண்டுக்கு இரண்டு டாலர்கள் மற்றும் ஐம்பது செண்டு என்ற கட்டணத்தில் நபர்களைச் சந்தாதாரர்களை இணைப்பதன் மூலம் செயல்படுகிறது.  
மகிளா பக்சு நாளிதழின் தலைமை ஆசிரியர் சாம்ன்வி குமார் கருத்தின்படி, இந்தப் பத்திரிகையின் நோக்கமாக, "பெண்களுக்கு சமூகப் பிரச்சினைகளைப் பற்றிய விழிப்புணர்வை ஏற்படுத்துவது மட்டுமல்லாமல், தங்களைப் பற்றிய விழிப்புணர்வை ஏற்படுத்துவதாகும். பெண்கள் தங்களைப் புரிந்துகொள்வதில்லை மற்றும் தங்களின் திறனை உணர்வதில்லை. இவர்களின் திறன், திறமை மற்றும் மகளிரின் திறனை மற்றவர்கள் அங்கீகரிக்க வேண்டும் மகளிர் தங்கள் சொந்த சுதந்திரமான முடிவுகளை தங்களை உணர்ந்தால் தான் எடுக்க முடியும்" என்பதாகும்.  
இந்தச் செய்தித்தாள் இந்தியா முழுவதிலிமிருந்து பெண்களின் வெற்றிக் கதைகளைப் பதிவு செய்கின்றது. ஆனால் ஒப்பீட்டளவில் உரிமையற்ற மற்றும் பொதுவாக அவர்களின் உணர்வுகள் அல்லது சூழ்நிலைகளைப் பற்றிப் பேசுவதைத் தடுக்கும் ஏழை மற்றும் கல்வியறிவற்ற பெண்களால் தொகுக்கப்பட்ட பல கதைகளும் இதில் அடங்கும். இக்கதைகள் அனைத்தும் தொகுப்பாசிரியர்கள் உதவியுடன் வெளியிடப்படுகின்றன. இது குறித்து பெண்களுக்குப் பயிற்சியும் அளிக்கப்படுகின்றன.  
மத்தியப் பிரதேச மாநில மகளிர் ஆணையர் காந்தா தோமர், மகிளா பக்சு குறித்து, "மகிளா பக்சு பெண்களின் பல்வேறு பிரச்சனைகளை முன்வைக்கும் மத்தியப் பிரதேசத்தின் தனித்துவமான செய்தித்தாள். இந்த செய்தித்தாளின் முன்முயற்சிகள் மூலம், இப்பகுதியில் பல்வேறு நடவடிக்கைகளை மேற்கொள்ள எங்களுக்கு நிறைய உதவிகள் கிடைத்துள்ளன. ஆண் ஆதிக்க சமூகத்தில் இந்த மகளிர் பத்திரிகை மகளிர் மேம்பாட்டிற்கு அற்புதமான பணியினைச் செய்கிறது" எனக் கருத்து தெரிவிக்கின்றார்.
# கோயம்புத்தூர் மாநகர மேயர்கள் பட்டியல்

**கோயம்புத்தூர் மேயர்** (*List of mayors of Coimbatore*) என்பவர் தமிழ்நாட்டின் கோயம்புத்தூர் மாநகரத்தின் முதல் குடிமகன் ஆவார். தேர்ந்தெடுக்கப்பட்ட அரசியல்வாதியான இவர், கோயம்புத்தூர் மாநகராட்சியின் மாமன்ற உறுப்பினர்கள் 99 பேருடன் நகரின் தலைமை நிர்வாகியாக உள்ளார்.  
கோயம்புத்தூரின் மேயராக தற்போது 4 மார்ச் 2022 முதல் ஏ. கல்பனா உள்ளார்.  
முன்பு மேயர் நேரடியாக வாக்காளர்களால் தேர்ந்தெடுக்கப்படுவந்தனர். மாமன்ற உறுப்பினர்களிடையே நடக்கும் மறைமுகத் தேர்தலில் மேயர் தேர்ந்தெடுக்க ஏதுவாக அந்தமுறை 2006ல் இது தற்காலிகமாக நீக்கப்பட்டது. இந்திய தேர்தல் ஆணையத்தின் பரிந்துரையின் பேரில் 2011 இல் நேரடித் தேர்தல் நடைமுறை மீண்டும் கொண்டுவரப்பட்டது. ஆனால் தற்போது மீண்டும் மாமன்ற உறுப்பினர்களால் மறைமுகத் தேர்தல் வழியாக மேயர் தேர்ந்தெடுக்கப்படும் முறை 2022 ஆம் ஆண்டு மீண்டும் கொண்டுவரப்பட்டுள்ளது.  
மேயரின் உத்தியோகபூர்வ அலுவலகம் ஆர். எஸ். புரத்தில் உள்ள வெங்கடசாமி சாலையில் கிழக்கு பகுதியில் உள்ளது.
# கோயம்புத்தூர் மாநகர மேயர்கள் பட்டியல்

## மேயர்களின் பட்டியல்

முதல் மேயர் 1996 இல் தேர்ந்தெடுக்கப்பட்டார். 2022 நிலவரப்படி, ஆறு மேயர்கள் தேர்ந்தெடுக்கபட்டுள்ளனர். அவர்களில் தமிழ் மாநில காங்கிரசிலிருந்து ஒருவர், அ.தி.மு.க.விலிருந்து மூவர், இ.தே.கா.விலிருந்து ஒருவர், தி.மு.க.விலிருந்து ஒருவர் என தேர்ந்தெடுக்கப்பட்டுளனர்.
| 1996–2001 | வி. கோபாலகிருஷ்ணன் | தமிழ் மாநில காங்கிரசு | கோவையின் முதல் மேயர் |
| --- | --- | --- | --- |
| 2001–2006 | தா. மலரவன் | அனைத்திந்திய அண்ணா திராவிட முன்னேற்றக் கழகம் |  |
| 2006-2011 | ஆர். வெங்கடாசலம் | இந்திய தேசிய காங்கிரசு | மறைமுகமாக தேர்ந்தெடுக்கப்பட்ட முதல் மேயர் |
| 2011-2014 | செ. மா. வேலுச்சாமி | அனைத்திந்திய அண்ணா திராவிட முன்னேற்றக் கழகம் |  |
| 2014-2016 | கணபதி பி. ராஜ் குமார் | அனைத்திந்திய அண்ணா திராவிட முன்னேற்றக் கழகம் |  |
| 2022-தற்போது | ஏ. கல்பனா | திராவிட முன்னேற்றக் கழகம் |  |
# தலித் பெண்களின் தேசியக் கூட்டமைப்பு

**தலித் பெண்களின் தேசியக் கூட்டமைப்பு** (*National Federation of Dalit Women*) என்பது பன்னாட்டு அளவில் தலித் பெண்களின் உரிமைகளை மேம்படுத்துவதற்காக அர்ப்பணிக்கப்பட்ட ஒரு அரசு சாரா அமைப்பாகும். தலித் பெண்களின் தேசியக் கூட்டமைப்பு 1995-ல் ரூத் மனோரமாவால் நிறுவப்பட்டது.
# தலித் பெண்களின் தேசியக் கூட்டமைப்பு

## வரலாறு

தலித் பெண்களுக்கான தேசியக் கூட்டமைப்பு ஒரு யோசனை 1993-ல் ரூத் மனோரமா பெங்களூரில் தலித் பெண்களுக்கு எதிரான நடைபெற்ற வன்முறை விசாரணையை ஏற்பாடு செய்ய நேரத்தில் உருவானது. தலித் பெண்களின் தேசியக் கூட்டமைப்பு தலித் பெண்களின் தேசியக் கூட்டமைப்பு, உள்ளூர் மற்றும் பிராந்திய தலித் பெண்கள் குழுக்களுடன் இணைந்து அங்குள்ள பிரச்சினைகள் தீர்ப்பதில் ஒருவருக்கொருவர் கருத்துகளைப் பகிர்ந்து கொள்கின்றனர். தலித் பெண்களின் தேசியக் கூட்டமைப்பு, பெண்களுக்கு எதிரான வன்முறைக்குச் சட்ட நடவடிக்கைகளை மேற்கொள்ள உதவுகிறது. தலித் பெண்களுக்கான தலைமைத்துவ வாய்ப்புகளை வழங்கவும் உதவுகிறது.
# ஏ. கல்பனா

**ஏ. கல்பனா** (*A. Kalpana*) என்பவர் தமிழ்நாட்டின் கோயம்புத்தூர் மாநகரின் ஆறாவது மற்றும் தற்போதைய மேயராக உள்ளவர். இவர் திமுகவைச் சேர்ந்தவர். அனைத்திந்திய அண்ணா திராவிட முன்னேற்றக் கழகத்தின் கணபதி பி. ராஜ் குமாரைத் தொடர்ந்து 2022 இல் நகரில் நடைபெற்ற உள்ளாட்சித் தேர்தலுக்குப் பிறகு நகரின் முதல் பெண் மேயராக பதவியேற்றார்.
# ஏ. கல்பனா

## மேயர் தேர்தல்

2022-ம் ஆண்டு கோவை மாநகர மேயர் தேர்தலில் திமுக சார்பில் ஏ. கல்பனா 96 மாமன்ற உறுப்பினர்களின் ஆதரவுடன் மறைமுகத் தேர்தலில் வெற்றி பெற்றார்.
# கணபதி ப. ராஜ்குமார்

**கணபதி ப. ராஜ்குமார்** (*Ganapathi P. Raj Kumar*) என்பவர் 2011-16 ஆண்டு காலகட்டத்தில் தமிழ்நாட்டின் கோயம்புத்தூர் மாநகரின் 5வது மேயராக இருந்தவர் ஆவார். இவர் அனைத்திந்திய அண்ணா திராவிட முன்னேற்றக் கழகத்தைச் சேர்ந்த செ. மா. வேலுச்சாமிக்கு அடுத்தபடியாக இப்பபதவிக்கு தேர்ந்தெடுக்கப்படார். இவர் உள்ளாட்சித் தேர்தலில் பாரதிய ஜனதா கட்சின் நந்தகுமாரை தோற்கடித்து மேயரானார். இவர் அதிமுக கட்சியைச் சேர்ந்தவராவார், 2021 டிசம்பர் 21-ம் தேதி அதிமுகவில் இருந்து விலகி திமுகவில் இணைந்தார். இந்தியப் பொதுத் தேர்தல் 2024-ல் கோயம்புத்தூர் மக்களவை தொகுதியில் திராவிட முன்னேற்றக் கழகத்தின் வேட்பாளராக போட்டியிட்டு
வெற்றிபெற்றார்.
# கணபதி ப. ராஜ்குமார்

## முந்தைய வாழ்க்கையும் கல்வியும்

ராஜ்குமார் ஆங்கில இலக்கியத்தில் இளங்கலைப் பட்டம் பட்டமும், மக்கள் தகவல் தொடர்பியலில் முதுகலை பட்டமும், சட்டப் பட்டப்படிப்பும் முடித்தார். பின்னர் அவர் தனது முனைவர் பட்டத்தை பத்திரிகை மற்றும் மக்கள் தகவல் தொடர்பியலில் முடித்தார்.
# கணபதி ப. ராஜ்குமார்

## அரசியல்

1989 ஆம் ஆண்டு அ.தி.மு.க.வில் இணைந்த ராஜ்குமார், 2001 ஆம் ஆண்டு கோயம்புத்தூர் மாநகராட்சி மாமன்ற உறிப்பினராகத் தேர்ந்தெடுக்கப்பட்டார். 2014-ம் ஆண்டு கோவை மாநகராட்சி மேயர் தேர்தலில் அதிமுக சார்பில் கணபதி பி. ராஜ்குமார் 2.91 லட்சம் வாக்குகள் வித்தியாசத்தில் பாஜகவின் நந்தகுமாரை தோற்கடித்தார். இந்த தேர்தலில் திமுக, இந்திய தேசிய காங்கிரசு ஆகிய இரு கட்சிகளும் கலந்துகொள்ளவில்லை. அதிமுக வேட்பாளர் ராஜ்குமார் 4,20,104 வாக்குகளும், பாஜக வேட்பாளர் நந்தகுமார் 128,761 வாக்குகளும் பெற்றனர். இந்த இருவரையும் அடுத்து வந்த இந்திய கம்யூனிஸ்ட் கட்சியின் (மார்க்சிஸ்ட்) சி. பத்மநாபன் தேர்தலில் 31,000 வாக்குகள் பெற்றார்.
இத்தேர்தலின் முடிவில் கோவை மாநகராட்சி மேயராக கணபதி ராஜ்குமார் தேர்வு செய்யப்பட்டார். மேயராக 2014 முதல் 2016 வரை பணியாற்றினார். இவர் அதற்கு முன்பு அதிமுக நகர மாவட்ட செயலாளராக பதவி வகித்து வந்தார்.  
அதிமுக தலைவர்களால் ஓரங்கட்டப்பட்டதாக உணர்ந்த ராஜ்குமார் 21 திசம்பர் 2020 அன்று மு. க. ஸ்டாலின் முன்னிலையில் திமுகவில் இணைந்தார். இவர் தற்போது கோவை மாவட்ட கழக அவைத் தலைவராக உள்ளார்.
|}
# கணபதி ப. ராஜ்குமார்

## அரசியல்

### மாநகராட்சி மேயருக்கான நேரடித் தேர்தல்

| தமிழ்நாடு உள்ளாட்சித் தேர்தல், 2011 | கோயம்புத்தூர் | அஇஅதிமுக | 4,20,104 | நந்தகுமார் | பாஜக | 1,28,761 | } |
| --- | --- | --- | --- | --- | --- | --- | --- |
# கௌரா தேவி

**கௌரா தேவி** (*Gaura Devi***;** 1925-1991) என்பவர் சிப்கோ இயக்கத்தில் முக்கியப் பங்கு வகித்த இந்தியாவின் உத்தராகண்டம் மாநில கிராமப்புற பெண்கள் சமூகத்தின் அடிமட்ட ஆர்வலர் மற்றும் தலைவி ஆவார்.
# கௌரா தேவி

## வாழ்க்கை

கௌரா தேவி 1925 இல் உத்தராகண்டம் மாநிலத்தில் உள்ள லதா என்ற கிராமத்தில் பிறந்தார். இவர் அலக்நந்தா ஆற்றின் கரையில் உள்ள ரெய்னி என்ற கிராமத்திற்கு குடிபெயர்ந்தார். 22 வயதிற்குள் திருமணமாகி ஒரு குழந்தையுடன் விதவையானார். இவரது புதிய கிராமம் திபெத்திய எல்லைக்கு அருகிலிருந்தது. சிப்கோ இயக்கத்தைத் தொடர்ந்து மகிளா மங்கள் தளம் (பெண்கள் நலச் சங்கம்) தலைவராகவும் கௌரா தேவி தேர்ந்தெடுக்கப்பட்டார். சமூக காடுகளைப் பாதுகாப்பதில் இந்த அமைப்பு செயல்பட்டு வந்தது.
# கௌரா தேவி

## சிப்கோவின் பிறப்பு

1974ல் சிப்கோ இயக்கத்தின் முன்னணி செயல்பாட்டாளராக கௌரா தேவி முன்வந்தார். மார்ச் 25, 1974 அன்று, ஒரு இளம் பெண், உள்ளூரைச் சேர்ந்தவர்கள் தங்கள் கிராமத்திற்கு அருகே மரங்களை வெட்டுவதாக கௌரா தேவியிடம் கூறினார். இந்தியத் தரைப்படை இந்நிலத்திற்கு அரசு மூலம் இழப்பீடு வழங்கப் போகிறது என்று தெரிவித்து ரேணி கிராமத்தைச் சேர்ந்த மனிதர்கள் கிராமத்தை விட்டு விரட்டப்பட்டனர். கௌரா தேவி மற்றும் 27 பெண்கள் காடுகளைப் பாதுகாக்க முடிவு செய்தனர். இவர்கள் மரம் வெட்டி காடுகளை அழிப்பதை எதிர்த்து மரங்களை வெட்டுவதற்குப் பதிலாக தங்களைச் சுடுமாறு மரம் வெட்டிய ஆண்களுடன் போராடினர். மேலும் கௌரா காட்டை "வனதேவதா" (காட்டின் கடவுள்) என்றும் அவரது *மைக்கா* (தாயின் வீடு) என்றும் விவரித்தார். இறுதியில், மற்ற பெண்களின் உதவியுடன், ஆயுதம் ஏந்திய மரம் வெட்டுபவர்களின் துஷ்பிரயோகம் மற்றும் அச்சுறுத்தல்களையும் மீறி மரங்களைக் கட்டிப்பிடித்து மரம் வெட்டுபவர்களைத் தடுத்து நிறுத்தினார். முழு கிராமத்தினரும் கௌரா தேவியுடன் பங்கேற்று அன்றிரவு மரங்களைப் பாதுகாத்தனர். இதனைத் தொடர்ந்து அடுத்தடுத்த நாட்களில் மற்ற கிராமங்களும் கிராம மக்களும் இந்த காடுகளைப் பாதுகாக்கும் நடவடிக்கையில் இணைந்தனர். மரம் வெட்டுபவர்கள் மரங்களை விட்டுச் சென்றனர். இச்சம்பவத்திற்குப் பிறகு, மரங்கள் வெட்டப்பட்ட விவகாரம் குறித்து விசாரிக்க நிபுணர்கள் குழுவை அமைக்க உத்தரப் பிரதேச அரசு உத்தரவிட்டது. ரெயினி வனப்பகுதி சுற்றுச்சூழல் பாதிப்புள்ள பகுதி என்றும், இங்கு மரங்களை வெட்டக்கூடாது என்றும் குழு அரசுக்கு அறிக்கை அளித்தது. இதையடுத்து 1150 கி.மீட்டருக்கும் அதிகமான பரப்பளவில் மரங்களை வெட்ட உத்தரப்பிரதேச அரசு 10 ஆண்டுகள் தடை விதித்தது.
# கௌரா தேவி

## இறப்பு

கௌரா தேவி சூலை 1991-ல் தனது 66 வயதில் இறந்தார்.
# இசிதா ராஜ் சர்மா

**இசிதா ராஜ் சர்மா** (*Ishita Raj Sharma*)(பிறப்பு: சூலை 12, 1990) என்பவர் இந்திய நடிகையும் வடிவழகரும் ஆவார். இவர் *பியார் கா பஞ்ச்நாமா*, *பியார் கா பஞ்ச்நாமா 2* மற்றும் *சோனு கே டிடு கி ஸ்வீட்டி* ஆகிய படங்களில் நடித்ததினால் மிகவும் பிரபலமானவர்.
# இசிதா ராஜ் சர்மா

## கல்வி

இசிதா புது தில்லி மதுரா சாலையில் உள்ள தில்லி பொதுப் பள்ளியில் பயின்றார், பின்னர் தனது இளநிலை வணிகவியல் படிப்பை, புது தில்லி, கார்கி கல்லூரியில் (தில்லி பல்கலைக்கழகம்) முடித்தார். பின்னர் பெரும் வணிகத்தைத் தொடர இங்கிலாந்து சென்றார்.
# இசிதா ராஜ் சர்மா

## தொழில்

வைட் ஃபிரேம் பிக்சர்ஸ் தயாரித்த *பியார் கா பஞ்ச்நாமா* (2011) படத்தில் இசிதா நடித்தார். இதில் சாரு என்ற மூன்று பெண்களில் ஒருவராக நடித்தார். புதுமுகங்கள் நடிப்பில் வெளியான இப்படம் ஸ்லீப்பர் ஹிட் ஆனது. இது இளைஞர்களிடையே ஒரு கொண்டும் நிலையை அடைந்துள்ளது. இசிதா சர்மா 2015-ல் *மீருதியா கேங்ஸ்டர்ரில்* நடித்தார்  
இசிதா லவ் ரஞ்சனின் *பியார் கா பஞ்ச்நாமா 2*லும் நடித்தார். இதில் இவர் ஓம்கார் கபூருடன் இணைச்சேர்ந்து நடித்தார். 2018-ல், இஅவர் *சோனு கே டிட்டு கி ஸ்வீட்டியில்* நடித்தார். இதன் வருமானம் இந்தியாவில் 100 கோடியைத் தாண்டியது.
# இசிதா ராஜ் சர்மா

## திரைப்படவியல்

| *பியார் கா பஞ்ச்நாமா* | சாரு | அறிமுகம் |  |
| --- | --- | --- | --- |
| *மீருத்திய கேங்ஸ்டர்கள்* | பூஜா |  |  |
| *சோனு கே டிடு கி ஸ்வீட்டி* | பிகு |  |  |
| *பிரஸ்தானம்* | நிகாத் | "தில் பெவ்டா" பாடலில் சிறப்புத் தோற்றம் |  |
| *யாராம்* | ஜோயா |  |  |
| *ஜெய் மம்மி டி* | இளம் பிங்கி பல்லா | சிறப்புத் தோற்றம் | } |
# இசுத்தானப்பட்டா

அணிந்த இந்து இந்தியப் பெண், ராஜா ரவிவர்மாவின் ஓவியம். இந்திய துணைக்கண்டத்தில் மிகவும் பழமையான மற்றும் பிரபலமான ஆடைகளில் ஒன்று.]]
***இசுத்தானபட்டா*** (இசுத்தான்மசுகா) (***Stanapatta)*** என்பது உடலின் மேல் பகுதியை மறைக்க பயன்படுத்தப்படும் ஒரு தளர்வான போர்வை போன்ற உடையாகும். இது பண்டைய இந்தியாவில் பயன்படுத்தப்பட்ட ஒரு மார்பு பட்டை. உரோமானியப் பெண்கள் பயன்படுத்திய *மாமில்லரே* அல்லது இ*ஸ்ட்ரோபியம்* போன்று பழங்காலத்தில் இது பெண்களின் எளிய மேல் ஆடையாக இருந்தது. இசுத்தானப்பட்டா *போஷாக்கின்* (பெண்களின் உடை) ஒரு பகுதியாக இருந்தது. காளிதாசர் *குர்பாசிகாவைக்* குறிப்பிடுகிறார், இது அவரால் உத்தரசங்கா மற்றும் இசுத்தானப்பட்டாவுடன் ஒத்திருக்கும் மார்பகத்தின் மற்றொரு வடிவமாகும். கீழ் பகுதிகளுக்கான உள்ளாடைகள் *நிவி அல்லது நிவி பந்தா* என்று அழைக்கப்பட்டன. மல்ஹரின் இசுகந்தமாதா சிற்பம் பண்டைய காலத்தில் இசுத்தானப்பட்டா மற்றும் *கஞ்சுகியின்* பயன்பாட்டை சித்தரிக்கிறது.
# இசுத்தானப்பட்டா

## உடை

இந்த ஆடை முக்கியமாக திருமணமான பெண்களால் முலைக்காம்புகள் அல்லது மார்பகங்களை முழுமையாக மறைக்க பயன்படுத்தப்பட்டது. இது அலங்காரங்களால் அலங்கரிக்கப்பட்டது. *உத்தாரியாவின்* வழிவந்த பல பிற்கால ஆடை வடிவங்களில் ஒன்றாக துப்பட்டா அமைகிறது. புடவையும் இவ்வகையில் தோன்றிய ஒரு ஆடை வடிவமேயாகும். காலப்போக்கில் இசுத்தானப்பட்டா பல வடிவங்களைக் கொண்டு மாறியது; அவ்வாறு உருவான வடிவங்கள் சோளி அல்லது ரவிக்கை போன்றவை ஆகும். காக்ரா, லெகங்கா போன்ற ஆடை வடிவங்களும் இவ்வாறான மரபினைக் கொண்டவையே.
# பாத்திமா முஜிப் பில்கீசு

**பாத்திமா முஜிப் பில்கீசு** (ஆங்கிலம்:*Fatima Mujib Bilqees*; ) பாக்கித்தானிய அறிவியலாளர், ஒட்டுண்ணியியல், குறிப்பாக குடற்புழுவியலில் நிபுணத்துவம் பெற்றவர் ஆவார்.
# பாத்திமா முஜிப் பில்கீசு

## ஆரம்ப கால வாழ்க்கை

பில்கீசு பிப்ரவரி 10, 1936-ல் பிறந்தார்.  
*ஹெல்மின்தாலஜிக்கல் சொசைட்டி ஆஃப் வாஷிங்டன்* மற்றும் வளரும் உலகத்திற்கான அறிவியல் பெண்களுக்கான அமைப்பு போன்ற பல்வேறு கல்விச் சங்கங்களில் உறுப்பினராகவும் பில்கீசு இருந்தார்.  
பில்கீசு பிப்ரவரி 7, 2016 அன்று தனது 79 வயதில் இறந்தார்.
# பாத்திமா முஜிப் பில்கீசு

## கவுரவம்

பில்கீசு 1000 புழுக்கள் வகையினைக் கண்டுபிடித்துள்ளார். இதில் 40 புதிய சிற்றினங்களுக்கு இவரின் பெயரிடப்பட்டுள்ளன. பலுசிஸ்தான் பல்கலைக்கழகம், பெண்களுக்கான ஜின்னா பல்கலைக்கழகம், பெடரல் உருது பல்கலைக்கழகம் மற்றும் சிந்து பல்கலைக்கழகம் உள்ளிட்ட பலவற்றில் முனைவர் பட்ட ஆய்வுத் திட்டங்களை மேற்பார்வையிட்டதால், பல பல்கலைக்கழகங்களில் முனைவர் பட்ட ஆசிரியர்களை உருவாக்கியதில் இவருக்குப் பெரும் பங்குண்டு.
# பாத்திமா முஜிப் பில்கீசு

## விருதுகள்

பில்கீசு தனது கல்விப் பணிக்காகப் பின்வரும் முக்கிய விருதுகளைப் பெற்றார்:  
- பாக்கித்தானின் விலங்கியல் சங்கத்தின் வாழ்நாள் சாதனையாளர் விருது. *ஒட்டுண்ணியியல் துறையில் இவரது வாழ்நாள் ஆராய்ச்சி பங்களிப்புகளை* அங்கீகரிப்பதற்காக வழங்கப்பட்டது
- கராச்சி பல்கலைக்கழகத்தால் தாவர நெமட்டாலஜியில் அறிவியல் பங்களிப்புக்கான கேடயம்
- கராச்சி பல்கலைக்கழகத்தின் *நிஷான்-இ-அஸ்மத்-இ-இல்ம்*
- விலங்கியல் துறையில் அவரது ஆராய்ச்சிப் பங்களிப்பை அங்கீகரிப்பதற்காக பாக்கித்தான் அறிவியல் அகாதமியின் தங்கப் பதக்கம்
- பாக்கித்தான் ஜனாதிபதியிடமிருந்து பெண் விஞ்ஞானி விருது.
# சாரா பித்

**சாரா ஜேன் பித்** (*Sarah Jane Pitt*) என்பவர் பிரைட்டன் பல்கலைக்கழகத்தில் நுண்ணுயிரியலாளர் மற்றும் உயிர்மருத்துவ அறிவியல் நிறுவனத்தின் சக ஆய்வாளர் ஆவார். பித், தனது இளம் அறிவியல் படிப்பினை இங்கிலாந்தின் பிரிசுடல் பல்கலைக்கழகத்திலும், முதுநிலைப் படிப்பினை லிவர்பூல் வெப்பமண்டல மருத்துவப் பள்ளியிலும், முனைவர் பட்டத்தினை லிவர்பூல் ஜான் மூர்ஸ் பல்கலைக்கழகத்திலும் முடித்துள்ளார். இவர் இங்கிலாந்து, ஆப்பிரிக்கா மற்றும் மத்திய ஆசியாவின் பிற பகுதிகளில் உள்ள மருத்துவமனைகளில் தீநுண்மிகளைக் கண்டறியும் ஆய்வகங்களில் பணியாற்றி உள்ளார். உயிர்மருத்துவ ஆய்வாளர் மற்றும் மருத்துவ மாணவர்களுக்கு கற்பித்தல் மற்றும் பயிற்சி அளிப்பதில் பித் ஆர்வமாக ஈடுபட்டுள்ளார். மேலும் நோயறிதல் ஆய்வகப் பணிகளில் தொழிலைத் தேடும் இளமறிவியல் உயிர்மருத்துவ அறிவியல் மாணவர்களுக்கான உள்ளூர் மருத்துவமனை நோயியல் துறைகளில் மருத்துவ வேலைவாய்ப்புகளை நிர்வகிப்பதிலும் ஈடுபட்டுள்ளார். பித், உயிரிமருத்துவ அறிவியல், ஒட்டுண்ணியியல் மற்றும் மருத்துவ நுண்ணுயிரியல் ஆகிய மூன்று புத்தகங்களை ஆய்வக நடைமுறைக்கு முக்கியத்துவம் கொடுத்து வெளியிட்டுள்ளார். இவர் தீநுண்மவியல் பிரிவின் தலைமைப் பரிசோதகர் ஆவார்.
# சாரா பித்

## பனுவல்கள்

பித் 1) மருத்துவ மற்றும் மருத்துவ தொழில்முறை பயிற்சியில் உயிர்மருத்துவ அறிவியல்-அறிமுகம் (ஜிம் கன்னிங்காமுடன்) 2) ஒட்டுண்ணியியல்: ஒரு ஒருங்கிணைந்த அணுகுமுறை (ஆலன் கன்னுடன்) 3) நோயறிதல் மற்றும் ஆய்வக அறிவியலருக்கான மருத்துவ நுண்ணுயிரியல் எனும் நூல்களை ஆங்கிலத்தில் எழுதியுள்ளார்.
# மலாயா பிரித்தானிய போர்னியோ டாலர்

**மலாயா பிரித்தானிய போர்னியோ டாலர்** (ஆங்கிலம்: *Malaya British Borneo Dollar*; மலாய் மொழி: *Dolar Malaya British Borneo* சாவி رڠڬيت); என்பது மலாயா, சிங்கப்பூர், பிரித்தானிய சரவாக் முடியாட்சி, பிரித்தானிய வடக்கு போர்னியோ முடியாட்சி, புரூணை மற்றும் ரியாவு தீவுக்கூட்டம் பகுதிகளில் 1953-ஆம் ஆண்டில் இருந்து 1967-ஆம் ஆண்டு வரை பயன்படுத்தப்பட்ட பணத் தாள் (*Currency*) ஆகும்.  
இது மலாயா டாலர் மற்றும் சரவாக் டாலர் ஆகியவற்றுக்குப் பதிலாக புழக்கத்திற்கு வந்தது. மலாயா மற்றும் பிரித்தானியா போர்னியோ நாணய வாரியத்தால் வெளியிடப்பட்டது. 1952-க்கு முன்னர், இந்த வாரியம் மலாயா நாணய ஆணையர்களின் வாரியம் என்று அறியப்பட்டது.  
மலாயா பிரித்தானிய போர்னியோ டாலர் 1957-ஆம் ஆண்டுக்குப் பிறகு மலாயாவிலும்; 1963-இல் மலேசியா கூட்டமைப்பு உருவான பிறகு 1965-இல் மலேசியாவிலும், சிங்கப்பூரிலும் பயன்படுத்தப்பட்டது. 1965-ஆம் ஆண்டுக்குப் பின்னர் சிங்கப்பூரிலும் சிறிது காலம் பயன்படுத்தப்பட்டது.
# மலாயா பிரித்தானிய போர்னியோ டாலர்

## பொது

1967-க்குப் பிறகு, மலேசியா, சிங்கப்பூர், புரூணை ஆகிய மூன்று நாடுகளும்; மலாயா பிரித்தானிய போர்னியோ டாலர் பயன்பாட்டை நிறுத்திக் கொண்டு, தங்களின் சொந்த நாணயங்களை வெளியிடத் தொடங்கின.  
இருப்பினும், மலாயா பிரித்தானிய போர்னியோ டாலர்கள் 16 சனவரி 1969 வரை சட்டப்பூர்வமான நானயமாகத் தொடர்ந்து புழக்கத்தில் இருந்தன. 1963-ஆம் ஆண்டுக்கு முன்னர் இந்தோனேசியாவின் ரியாவு தீவுக்கூட்ட பகுதிகளிலும் இந்த நாணயம் பயன்படுத்தப்பட்டது.
# மலாயா பிரித்தானிய போர்னியோ டாலர்

## பயன்பாட்டு முடிவு

12 சூன் 1967-இல், மலாயா பிரித்தானிய போர்னியோ டாலரின் பயன்பாடு ஒரு முடிவுக்கு வந்தது. மலேசியா, சிங்கப்பூர், புரூணை ஆகிய நாடுகள்; அவை ஒவ்வொன்றும் தங்கள் சொந்த நாணயங்களை வெளியிடத் தொடங்கின:  
- மலேசியா - மலேசிய ரிங்கிட்
- சிங்கப்பூர் - சிங்கப்பூர் டாலர்
- புரூணை - புரூணை டாலர்  
1973 மே 8-ஆம் தேதி, மலாயா பிரித்தானிய போர்னியோ டாலர் பயன்பாட்டை நிறுத்த மலேசிய அரசாங்கம் முடிவு செய்யும் வரையில், மூன்று நாடுகளின் நாணயங்களும், பரிமாற்ற ஒப்பந்தத்தின் கீழ் சம மதிப்பில் மாற்றக் கூடியவையாக இருந்தன. இந்த ஒப்பந்தம் புரூணை மற்றும் சிங்கப்பூர் நாடுகள் இடையே இன்று வரை தொடர்கிறது.[1]  
மலாயா பிரித்தானிய போர்னியோ டாலர் ஆணையர்கள் வாரியம் 30 நவம்பர் 1979-ஆம் தேதி அதிகாரப்பூர்வமாக நிறுத்தப்பட்டது.
# பினா சகீன் சித்திக்

**பீனா சகீன் சித்திக்** (*Bina Shaheen Siddiqui*) என்பவர் பாக்கித்தானிய வேதியியலாளர் மற்றும் கராச்சி பல்கலைக்கழகத்தில் உள்ள எச். ஈ. ஜி. வேதியியல் ஆராய்ச்சி நிறுவனத்தின் இயக்குநராக உள்ளார். சித்திக் கராச்சி பல்கலைக்கழகத்தில் 1978-ல் ஆய்வியல் நிறைஞர் பட்டம் பெற்றார். 1980-ல், இதே பல்கலைக்கழகத்தில் கரிம வேதியியலில் முனைவர் பட்டம் பெற்றார். இவர் 1989-ல் உலக அறிவியல் அகாதமிக்கு உறுப்பினராகத் தேர்ந்தெடுக்கப்பட்டார். மேலும் 1997-ல் பாக்கித்தான் அறிவியல் அகாதமியின் சகாவாகத் தேர்ந்தெடுக்கப்பட்டார்.
# பினா சகீன் சித்திக்

## விருதுகள்

- வேதியியலில் முனைவர் அப்துஸ் சலாம் பரிசு (1986)
- நிஷான்-இ-அஸ்மத்-இ-இல்ம் பிளேக், கராச்சி பல்கலைக்கழகம் (1989)
- நிஷான்-இ-அஸ்மத்-இ-டானிஷ் பிளேக், கராச்சி பல்கலைக்கழகம் (1993)
- நிஷானே- டேனிஷ் பிளேக், கராச்சி பல்கலைக்கழகம் (1998)
- தேசிய புத்தக அறக்கட்டளையின் முதல் பரிசு (1997)
- *ஸ்டார் கேர்ள்ஸ் அண்ட் வுமன்ஸ்* அறக்கட்டளையின் நட்சத்திர மகளிர் ஆண்டு விருது மற்றும் தங்கப் பதக்கம் (1997)
- தம்கா-இ-இம்தியாசு, பாக்கித்தான் அரசு (2000)
- ஈரான் இசுலாமிய குடியரசின் ஜனாதிபதியின் குவாரிசுமி விருது (2001)
- அரசாங்கத்தால் சிதாரா-இ-இம்தியாசு பாக்கித்தானின் (2004)
- புகழ்பெற்ற தேசிய பேராசிரியர்
# பீபா சவுத்ரி

**பீபா சவுத்ரி** (3 சூலை 1913 - 2 சூன் 1991 ) என்பவர் இந்திய இயற்பியலாளர் ஆவார். இவர் துகள் இயற்பியல் மற்றும் காசுமிக் கதிர்களில் குறித்த ஆய்வுகளில் பணியாற்றினார். உலகளாவிய வானியல் ஒன்றியம் எச். டி. 86081 என்ற நட்சத்திரத்திற்கு பிபா (வான பூமத்திய ரேகைக்கு தெற்கே உள்ள செக்சுடான்சு விண்மீன் தொகுப்பில் உள்ள மஞ்சள்-வெள்ளைக் குள்ள நட்சத்திரம்) என மறுபெயரிட்டுள்ளது.
# பீபா சவுத்ரி

## ஆரம்ப வாழ்க்கை மற்றும் கல்வி

சவுத்ரி கொல்கத்தாவில் பிறந்தார். இவரது தந்தை, பாங்கு பிகாரி சவுத்ரி . இவர் ஒரு மருத்துவர். இவரது தாயார் ஊர்மிளா தேவி. இவர் மூன்றாவது மூத்த குழந்தை. இவருக்கு நான்கு சகோதரிகள் மற்றும் ஒரு சகோதரர் இருந்தனர். இவரது அத்தை நிர்மலா தேவி, சர் நில்ரதன் சர்க்காரை மணந்தார். மான்செஸ்டர் பல்கலைக்கழகத்தில் அண்டக் கதிர்களில் பணிபுரிந்த சவுத்ரி தனது முனைவர் பட்டப்படிப்புக்காக பேட்ரிக் பிளாகெட்டின் ஆய்வகத்தில் சேர்ந்தார். இவரது ஆய்வு வழிகாட்டி லாஜோஸ் ஜானோசி ஆவார். பிளாக்கெட்டின் நோபல் பரிசுக்கு இவரது பணி எவ்வளவு பங்களித்தது என்பது தெளிவாகத் தெரியவில்லை.
# பீபா சவுத்ரி

## தொழில் மற்றும் ஆராய்ச்சி

ஊடுருவும் நிகழ்வுகளின் அடர்த்தி ஒரு விரிவான காற்று தூறலில் மொத்த துகள் அடர்த்திக்கு விகிதாச்சாரமாகும் என்பதை சவுத்ரி நிரூபித்தார். ஹோமி பாபா இவருடைய ஆய்வு அறிக்கையின் காரணமாக டாட்டா அடிப்படை ஆராய்ச்சி கழகத்தில் பணியமர்த்தினார். இவர்இயற்பியல் ஆராய்ச்சி ஆய்வகத்தில் சேர்ந்தார். கோலார் தங்க வயல் சோதனைகளில் ஈடுபட்டார். சாஹா அணு இயற்பியல் நிறுவனத்தில் பணிபுரிவதற்காகக் கொல்கத்தாவுக்குச் சென்றார். *பிபா சௌதுரி, ஐன் இண்டிஸ்ச் ஹோச்செனெர்ஜிபிசிகெரின் அல்ஸ் "ஸ்டார்" ஆம் ஹிம்மல்* (*Bibha Chowdhuri, eine indische Hochenergiephysikerin als "Star" am Himmel*.) என்ற புத்தகங்களில் விவரிக்கப்பட்டுள்ளது. இவரை ஒரு மறக்கப்பட்ட புராணக்கதை என்று *தி ஸ்டேட்ஸ்மேன்* விவரித்தது. இவர் 1991-ல் இறக்கும் வரை தொடர்ந்து ஆய்வுக் கட்டுரைகளை வெளியிட்டார்.
# லில்லி சனாதனன்

**லில்லி பத்மன் சனாதனன்** (*Lilly Sanathanan*) என்பவர் இந்தியப் புள்ளியியலாளர் ஆவார்.  
சனாதனனின் ஆரம்பக்கால ஆராய்ச்சியானது, துகள் இயற்பியலின் பின்னணியில், மாதிரித் தரவுகளிலிருந்து முழுமைத்தொகுதியின் அளவை மதிப்பிடுவது தொடர்பானது. இவர் முனைவர் பட்டத்தினை 1969-ல், சிக்காகோ பல்கலைக்கழகத்தில் முடித்துள்ளார். இவரது ஆய்வுக் கட்டுரை, *துகள் படியெடுத்தல் சூழலில் முழுமைத்தொகுதியினை மதிப்பிடுவது*, டேவிட் லீ வாலஸால் மேற்பார்வையிடப்பட்டது இல்லினாய்ஸ் சிகாகோ பல்கலைக்கழகத்தில் உதவி மற்றும் இணைப் பேராசிரியராகப் பல ஆண்டுகளுக்குப் பிறகு இவர் 1970களின் பிற்பகுதியில் ஆர்கோன் தேசிய ஆய்வகத்தில் பணியில் சேர்ந்தார்.[  
1991-ல் இவர் ஆய்வின் கருப்பொருளை, மருந்து வளர்ச்சி துறைக்கு மாற்றினார். அபோட் ஆய்வகங்களில் மூத்த புள்ளியியல் நிபுணராகவும், சிபா-கீகியின் புள்ளியியல் இணை இயக்குநராகவும், ஸ்மித், ககிலைன் மற்றும் பிரஞ்சுக்கான ஆராய்ச்சி நிறுவனங்களில் புள்ளியியல் இயக்குநராகவும் பணியாற்றிய பிறகு, உணவு மற்றும் மருந்து நிர்வாகத்தின் மருந்து மதிப்பீடு மற்றும் ஆராய்ச்சி மையத்தில் இயக்குநரானார். இவர் 1990-ல் அமெரிக்க புள்ளியியல் சங்கத்தின் உறுப்பினரானார். 1991-ல் இவர் கலிபோர்னியாவில் உள்ள இர்வின் உயிரியல் ஆராய்ச்சி மற்றும் மேம்பாட்டு நிறுவனத்தில் உயிரியல் புள்ளியியல் மற்றும் மருத்துவ தரவு அமைப்புகளின் துணைத் தலைவராக தனியார் துறைக்குத் திரும்பினார். பின்னர் சனாதனன், 2003-ல் இந்திய சுகாதார நிறுவனமான சாமி ஆய்வகத்தில் (இப்போது சாமி-சபின்சா குழுமம்) வாங்கப்பட்ட இருநாட்டு (யுஎஸ் மற்றும் இந்திய) மருத்துவ ஆராய்ச்சி நிறுவனமான க்ளின்வேர்ல்டை நிறுவினார்.  
2008-ல் சனாதனன் பெங்களூரில் *லைப் வெஸ்ட் என்ற* புத்தகத்தை வெளியிட்டார். இவர் புளோரிடாவை தளமாகக் கொண்ட இசுடாலிங் என்ற புள்ளியியல் நிறுவனத்தைத் தொடர்ந்து நடத்தி வருகிறார். மேலும் இவர் ஒரு கலாச்சார வலையொலி, குளோபல் இந்தியா *பாட்காஸ்ட்க்கு* பங்களிப்பாளராக உள்ளார்.
# சோஹ்னி மஹிவால்

**சோஹ்னி மஹிவால்** ( *Sohni Mahiwal* ) அல்லது **சுஹ்னி மெஹர்** சிந்து உட்பட பஞ்சாபின் நான்கு பிரபலமான சோகக் காதல்களில் ஒன்றாகும். சிந்துவில் சங்கர் மாவட்டத்தின் ஷாதாத்பூர் நகரில் சோஹ்னியின் சன்னதி உள்ளது. மற்றவை சாசுய் புன்குன், மிர்சா சாகிபான் மற்றும் ஈர் ராஞ்சா. சோஹ்னி மஹிவால் ஒரு சோகமான காதல் கதையாகும். இது ஹீரோ மற்றும் லியாண்டர் என்னும் கிரெக்கக் காதல் கதையின் மையத்தோடு ஒத்திருக்கிறது. நாயகி சோஹ்னி, தான் வெறுக்கும் ஒருவரை மணந்து மகிழ்ச்சியற்றவராக வாழ்கிறார். ஒவ்வொரு இரவும் ஒரு மண் பானையை நீரின் மேற்பரப்பில் மிதப்பதற்குப் பயன்படுத்தி ஆற்றின் குறுக்கே நீந்திச் செல்கிறார். அங்கு அவள் காதலன் மெஹர், எருமைகளை மேய்த்துக்கொண்டு இருக்கிறான். ஒரு நாள் இரவு அவளது மைத்துனி அந்த மண் பானைக்கு பதிலாக ஒரு சுடப்படாத களிமண் பாத்திரத்தை வைத்துவிடுகிறாள். அது தண்ணீரில் கரைந்து ஆற்றின் சுழலும் அலைகளில் சிக்கி நாயகி இறந்து போகிறாள்.  
ஷா அப்துல் லத்தீப் பிட்டாயின் *ஏழு கதாநாயகிகள்* என்றழைக்கப்படும் ஷா ஜோ ரிசாலோவிலும் தோன்றும் இது, சிந்துவின் ஏழு பிரபலமான சோகக் காதல் கதைகளில் ஒன்றாகும். மற்ற ஆறு கதைகள் உமர் மாருயி, சாசுய் புன்குன், லிலன் சனேசர், நூரி- ஜாம் தமாச்சி, சோரத் ராய் தியாச் மற்றும் மோமல் ரானோ ஆகியவையாகும். ஒரு இளம் பெண் முதலைகளால் தாக்கப்பட்டு, குளிர்ந்த ஆற்றில் உதவி கேட்டு அழும் போது, ஷா கதையை மிக வியத்தகு தருணத்தில் தொடங்குகிறார். முழு அத்தியாயமும் (சுர் சோஹ்னி) காதல் மீது தீரா நம்பிக்கையுள்ள அவளுடைய உடலை விடுத்து, மெஹருடனான நிரந்தரமான காதல் உடன்படிக்கைக்கு மரணத்தின் மூலம் என்றென்றும் ஐக்கியப்படுவாள் என்று அவர் முடிக்கிறார்.  
சோஹ்னி சிந்து மற்றும் பஞ்சாப் இரண்டிலும் மக்களுக்கு மிகப்பிடித்த நாட்டுப்புறக் கதைகளில் ஒன்றாகும்.